laion/Wikipedia-Exotic huggingface dataset:
הר אתלוולף

הר אתלוולף (באנגלית: Mount Ethelwulf) הוא הר מכוסה ברובו קרח, ברכס דאגלס בצפון-מזרח האי אלכסנדר, שבאנטארקטיקה. גובהו של ההר 2,590 מטרים מעל פני הים; הוא ההר ה-659 בגובהו באנטארקטיקה; והוא ההר הרביעי בגובהו באי אלכסנדר (גבוה מהר האקל, ונמוך מהר פריז). ההר ממוקם בין הר אגברט והר אתלרד, בראשו של קרחון טאמבל. ההר התגלה ב-23 בנובמבר 1935, על ידי לינקולן אלזוורת', בטיסה הטראנס-אנטארקטית שערך מן האי דנדי אל מדף הקרח רוס. ההר נסקר בשנת 1936 על ידי המשלחת הבריטית אל ארץ גרהאם. צידו המערבי של ההר מופה בהתבסס על תצלומי אוויר שצולמו על ידי משלחת החקר האנטארקטית רון בשנים 1947–1948; המיפוי בוצע על ידי דרק סירל (Derek J.H. Searle) מסקר שטחי חסות איי פוקלנד בשנת 1960. שמו של ההר ניתן לו על ידי סקר שטחי חסות איי פוקלנד. ההר נקרא על שמו של אתלוולף, מלך וסקס, המלך הסכסוני של אנגליה; וזאת בדומה לשמות הרים אחרים ברכס דאגלס הנקראים על שמם של מלכים סקסוניים. הר אדרד הר אתלרד הר אתלסטאן הר אגברט רכס אתלברט הר אלפרד • Damien Gildea, Mountaineering in Antarctica: complete guide: Travel guide • Defense Mapping Agency 1992, Sailing Directions (planning Guide) and (enroute) for Antarctica, P 377 הר אתלוולף באתר הסקר הגאולוגי של ארצות הברית הר אתלוולף באתר הגאזט האנטארקטי של ממשלת אוסטרליה הר אתלוולף באתר הגאזט האנטארקטי המשווה SCAR של ממשלת אוסטרליה הר אתלוולף באתר peakery (מרחקים לאתרים סמוכים) תרשים הנוף הנשקף מהר אתלוולף באתר peakfinder תחזית מזג אוויר עדכנית ארוכת טווח עבור הר אתלוולף (לפי גבהים) גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי הרי אנטארקטיקה לפי גובהם מידע על מקור השם
יחסי סנגל–רוסיה

יחסי סנגל–רוסיה הם יחסי החוץ הדו-צדדיים בין רוסיה לסנגל. רוסיה מחזיקה בסנגל שגרירות בדקר וסנגל מחזיקה ברוסיה שגרירות במוסקבה. ברית המועצות כוננה יחסים דיפלומטיים עם סנגל ב-14 ביוני 1962. היחסים הפוליטיים בין המדינות יציבים. בספטמבר 2007 ביקר שר החוץ סרגיי לברוב בסנגל בביקור רשמי, ובמהלכו קיים שיחות עם נשיא סנגל עבדוליי ואד, ראש הממשלה ושר החוץ. במרץ 2008 ייצג שר החוץ לברוב את רוסיה בוועידה ה-11 של הארגון לשיתוף פעולה אסלאמי בדקר. ב-7–9 בפברואר 2011 במוסקבה נערך ביקור של משלחת סנגלית בראשות שר החוץ מדיקה ניאנג (צר'), אשר עבדו על עדכון המסגרת המשפטית של היחסים הדו-צדדיים. בשנת 2007, בדקר, נחתם מזכר הבנות בין משרדי החוץ של שתי המדינות בנושא התייעצויות פוליטיות. באפריל 2009 נחתם הסכם בין-משרדי לשיתוף פעולה בין בתי המשפט העליונים ברוסיה וסנגל. קשרים בין פרלמנטריים מתמשכים. ב-2–4 בפברואר 2011, קיימה דקר התייעצויות מומחים בנושא טיוטת ההסכמים בתחום המשפטי, ובמיוחד החוזה המוסכם בין הפדרציה הרוסית לרפובליקה של סנגל בנושא ריצוי העונש של אנשים שנידונו למאסר במדינתם, וההסכם בין הפדרציה הרוסית וסנגל לגבי הסגרה. במהלך ביקור עבודה במוסקבה ב-8 בפברואר 2011, מדיקה ניאנג חתם על הסכם בין ממשלתי בנושא שיתוף פעולה בתחום הדייג. מאז 1996 שוב הוענקו מלגות מדינה לסנגל: 10 – לאוניברסיטאות ו-5 – בבית הספר לתארים מתקדמים. קשרים כלכליים לא זכו להתפתחות משמעותית. על פי נתוני שירות המכס הפדרלי ברוסיה, בשנת 2010 הסתכם הייצוא הרוסי לסנגל ב-8.021 מיליון, בעוד שהמחזור הכולל מוערך בכ-8.42 מיליון. בשנים 2006–2007 סנגל קנתה ארבעה מסוקים (שני מיל מי-17 ושני מיל מי-24). הסנגלים בעד שיתוף פעולה בענף הכרייה. סנגל מעוניינת בסיוע רוסיה בהכנת מפה גאולוגית של סנגל. מדיה וקבצים בנושא יחסי סנגל–רוסיה בוויקישיתוף
יחסי גינאה–יפן

יחסי גינאה–יפן הם היחסים הדיפלומטיים הרשמיים שבין רפובליקת גינאה לבין יפן. בין רפובליקת גינאה לבין יפן מתקיימים יחסים דיפלומטיים רשמיים. היחסים הדיפלומטיים הרשמיים שבין רפובליקת גינאה לבין יפן כוננו ב-14 בנובמבר 1958, עם הכרתה הרשמית של יפן בעצמאותה של גינאה. למין סידימה, ראש ממשלת גינאה (2003) אלפה קונדה, נשיא גינאה (2013, 2017, 2019) גינאה מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. יפן מיוצגת בגינאה בדרג השגרירות באמצעות שגרירות רשמית שהיא מחזיקה בקונאקרי, בירת המדינה. מדיה וקבצים בנושא יחסי גינאה–יפן בוויקישיתוף יחסי גינאה–יפן, באתר משרד החוץ של יפן EMBASSY OF GUINEA IN TOKYO, JAPAN EMBASSY OF JAPAN IN CONAKRY, GUINEA
יחסי גינאה ביסאו – יפן

יחסי גינאה ביסאו–יפן הם היחסים הדיפלומטיים הרשמיים שבין רפובליקת גינאה ביסאו לבין יפן. בין רפובליקת גינאה ביסאו לבין יפן מתקיימים יחסים דיפלומטיים רשמיים. היחסים הדיפלומטיים הרשמיים שבין רפובליקת גינאה ביסאו לבין יפן כוננו ב-1 באוגוסט 1974, עם הכרתה הרשמית של יפן בעצמאותה של גינאה ביסאו. קאנטו צ'אמנה, ראש ממשלת גינאה ביסאו (2000) גינאה ביסאו אינה מיוצגת ביפן, הן בדרג השגרירות והן בדרג הקונסולרי. גינאה ביסאו האמינה את שגרירותה שבבייג'ינג, בירת הרפובליקה העממית של סין הסמוכה, על יפן. יפן אינה מיוצגת בגינאה ביסאו, הן בדרג השגרירות והן בדרג הקונסולרי. יחסי גינאה ביסאו–יפן, באתר משרד החוץ של יפן EMBASSY OF GUINEA-BISSAU IN BEIJING, CHINA
יחסי גינאה המשוונית – יפן

יחסי גינאה המשוונית–יפן הם היחסים הדיפלומטיים הרשמיים שבין רפובליקת גינאה המשוונית לבין יפן. בין רפובליקת גינאה המשוונית לבין יפן מתקיימים יחסים דיפלומטיים רשמיים. היחסים הדיפלומטיים הרשמיים שבין רפובליקת גינאה המשוונית לבין יפן כוננו ב-12 בנובמבר 1968, עם הכרתה הרשמית של יפן בעצמאותה של גינאה המשוונית. תאודורו אוביאנג נגמה מבאסוגו, נשיא גינאה המשוונית (2006) יפן אינה מיוצגת בגינאה המשוונית, הן בדרג השגרירות והן בדרג הקונסולרי. יפן האמינה את שגרירותה שבליברוויל, בירת גבון הסמוכה, על גינאה המשוונית. גינאה המשוונית אינה מיוצגת ביפן, הן בדרג השגרירות והן בדרג הקונסולרי. גינאה המשוונית האמינה את שגרירותה שבבייג'ינג, בירת הרפובליקה העממית של סין הסמוכה, על יפן. יחסי גינאה המשוונית–יפן, באתר משרד החוץ של יפן Ambassade du Japon en Guinée Equatoriale, אתר השגרירות EMBASSY OF EQUATORIAL GUINEA IN BEIJING, CHINA
ג'ון סטפנס

ג'ון סטפנס (באנגלית: John Stephens;‏ נולד בשנת 1972) הוא סופר, מפיק ותסריטאי אמריקאי. ג'ון סטפנס הוא מפיק טלוויזיה אמריקני, נולד בשנת 1972. הוא היה מפיק של 25 פרקים בסדרת טלוויזיה "The O.C.", כאשר ל-12 פרקים הוא כתב את התסריט וביים פרק אחד. לאחר סיום עבודה של סדרה זו הוא עבר לצוות של "בנות גילמור". בסדרה זו הוא כתב תסריט ל-8 פרקים והיה מפיק של 6 פרקים. בשנת 2008 פורסם שג'ון סטפנס התווסף לצוות של "אחת שיודעת" כמפיק. בנוסף להפקת פרקים חדשים בסדרה הוכרז שסטפנס יפתח הצגות חדשות עבור ערוצי טלוויזיה של אחים וורנר. בנוסף לעבודה שתחום הטלוויזיה, ג'ון סטפנס ידוע כסופר. בין היתר הוא כתב סדרת ספרים לנוער The Books of Beginning שזכו להצלחה ותורגמו לעברית כ-"ספרי הראשית". מדיה וקבצים בנושא ג'ון סטפנס בוויקישיתוף ג'ון סטפנס, ברשת החברתית אקס (טוויטר) ג'ון סטפנס, ברשת החברתית Goodreads ג'ון סטפנס, במסד הנתונים הקולנועיים IMDb (באנגלית) נתונים אישיים
הר פיבי

האם התכוונתם ל... אנטארקטיקה הר פיבי (אנטארקטיקה) – הר באי אלכסנדר שבאנטארקטיקה ארצות הברית הר פיבי (וירג'יניה המערבית) – הר במדינת וירג'יניה המערבית שבארצות הברית הר פיבי (וושינגטון) – הר במדינת וושינגטון שבארצות הברית
הר אתלסטאן (אנטארקטיקה)

הר אתלסטאן (באנגלית: Mount Athelstan) הוא הר נישא, המכוסה בחלקו בקרח, על שלוחה הבולטת לכיוון מזרח של רכס דאגלס שבחוף המזרחי של האי אלכסנדר, שבאנטארקטיקה. גובהו של ההר 1,615 מטרים מעל פני הים; הר אתלסטאן הוא ההר ה-2,631 בגובהו באנטארקטיקה. ההר ממוקם מצידו הצפוני של קרחון טרנץ'. ההר התגלה ב-23 בנובמבר 1935, על ידי לינקולן אלזוורת', בטיסה הטראנס-אנטארקטית שערך מן האי דנדי אל מדף הקרח רוס. ההר מופה באופן חלקי על ידי וולפגנג לואיס גוטפריד יוארג (Wolfgang Louis Gottfried Joerg) בהתבסס על תצלומי אוויר שצולמו על ידי אלזוורת'. ההר נסקר בשנת 1936 על ידי המשלחת הבריטית אל ארץ גרהאם בהנהגת ג'ון רידוך ריימיל. ההר נסקר מחדש על ידי סקר שטחי חסות איי פוקלנד בשנים 1948 ו- 1949. שמו של ההר ניתן לו על ידי סקר שטחי חסות איי פוקלנד. ההר נקרא על שמו של אתלסטאן, המלך הסכסוני של אנגליה; וזאת בדומה לשמות הרים סמוכים רבים הנקראים על שמות מלכי אנגליה. הר אתלוולף הר אתלרד הר אדרד הר אגברט רכס אתלברט הר אלפרד הר אתלסטאן באתר הסקר הגאולוגי של ארצות הברית הר אתלסטאן באתר הגאזט האנטארקטי של ממשלת אוסטרליה הר אתלסטאן באתר הגאזט האנטארקטי המשווה SCAR של ממשלת אוסטרליה הר אתלסטאן באתר peakery (מרחקים לאתרים סמוכים) תחזית מזג אוויר עדכנית ארוכת טווח עבור הר אתלסטאן (לפי גבהים) מידע גאוגרפי והיסטורי מידע גאוגרפי הרי אנטארקטיקה לפי גובהם מידע על מקור השם
הר אתלרד (אנטארקטיקה)

הר אתלרד (באנגלית: Mount Ethelred) הוא הר המכוסה ברובו קרח ברכס דאגלס שבצפון-מזרח האי אלכסנדר, שבאנטארקטיקה. גובהו של ההר 2,470 מטרים מעל פני הים; והוא ההר השביעי בגובהו באי אלכסנדר (אחרי הר קאלה); הר אתלרד הוא ההר ה-828 בגובהו באנטארקטיקה. ההר ממוקם 6 קילומטרים דרומית-מזרחית מהר אתלוולף, ו-15 קילומטרים ממפרצון ג'ורג' השישי. ההר התגלה ב-23 בנובמבר 1935, על ידי לינקולן אלזוורת', בטיסה הטראנס-אנטארקטית שערך מן האי דנדי אל מדף הקרח רוס. ההר מופה על ידי וולפגנג לואיס גוטפריד יוארג (Wolfgang Louis Gottfried Joerg) בהתבסס על תצלומי אוויר שצולמו על ידי אלזוורת'. צידו המערבי של ההר מופה בהתבסס על תצלומי אוויר שצולמו על ידי משלחת החקר האנטארקטית רון בשנים 1947–1948; המיפוי בוצע על ידי דרק סירל (Derek J.H. Searle) מסקר שטחי חסות איי פוקלנד בשנת 1960. שמו של ההר ניתן לו על ידי הוועדה המייעצת לשמות אנטארקטיים של בריטניה. ההר נקרא על שמו של אתלרד הראשון, מלך וסקס המלך הסכסוני של אנגליה; וזאת בדומה לשמות הרים סמוכים רבים הנקראים על שמות מלכי אנגליה. הר אדרד הר אתלוולף הר אתלסטאן הר אגברט רכס אתלברט הר אלפרד • Defense Mapping Agency 1992, Sailing Directions (planning Guide) and (enroute) for Antarctica, P 377 • Damien Gildea, Mountaineering in Antarctica: complete guide: Travel guide הר אתלרד באתר הסקר הגאולוגי של ארצות הברית הר אתלרד באתר הגאזט האנטארקטי של ממשלת אוסטרליה הר אתלרד באתר הגאזט האנטארקטי המשווה SCAR של ממשלת אוסטרליה הר אתלרד באתר peakbagger תרשים הנוף הנשקף מהר אתלרד באתר peakfinder הר אתלרד באתר peakery (מרחקים לאתרים סמוכים) תחזית מזג אוויר עדכנית ארוכת טווח עבור הר אתלרד (לפי גבהים) מידע גאוגרפי והיסטורי מידע גאוגרפי הרי אנטארקטיקה לפי גובהם מידע על מקור השם
דן יהב

דן יהב (נולד ב-1939) הוא גאוגרף וחוקר ארץ ישראל. בוגר בית הספר "בית החינוך המאוחד לילדי עובדים" בתל אביב. עבד כנער בסדנאות ובמסגריות והשלים לימודי בגרות אקסטרנית. בוגר ומוסמך אוניברסיטת תל אביב, בחוג לגאוגרפיה. וכן השלים לימודי בוגר בחוגים לסוציולוגיה ולמזרח התיכון. השלים תואר שלישי בבית הספר למדעי היהדות שבאוניברסיטת תל אביב. שירת בצה"ל בנח"ל בשנים 1958 עד 1961. היה מורה ומחנך כל שנות עבודתו וגם ניהל את גימנסיית 'סוקולוב-לאור'. הוא הורה בסמינר הקיבוצים, ובחוג לגאוגרפיה ובביה"ס לחינוך באוניברסיטת תל אביב. בצד מאמריו המדעיים הרבים פרסם גם תגובות רבות בעיתונות העברית. ספריו ומחקריו הרבים שופכים אור על מרכיבים חשובים בנוף התרבותי המקומי. המחקר הישראלי המקיף ביותר אשר דן בעיר יפו נערך על ידי יהב והוצא לאור ב-2004 כספר תחת השם "יפו כלת הים, מעיר ראשה לשכונות עוני - דגם לאי-שוויון מרחבי". דן יהב נשוי לרחל ואב לשלוש בנות. קומונות בתל אביב בשנות ה-30 וה-40 (יד טבנקין, 1990). חבל ימית - חלום שנגוז (ירון גולן, 1992). קיבוצים ברמת השרון (מאה, 1993). הרצליה - אם הקיבוצים והקבוצות (ירון גולן, 1994). בית קשת - קיבוץ פלמ"חאי ראשון (יד טבנקין ונשיא, 1997). בזיעת אפיך - מקצועות הולכים ונעלמים בתל אביב יפו (תמוז, 2003). יפו כלת הים, מעיר ראשה לשכונות עוני - דגם לאי-שוויון מרחבי (תמוז, 2004). בעיטת עונשין: שפת הכדורגל בתקשורת ההמונים, 2005. תל אביב - יפו: עיר החלומות, 2006. קיבוץ עירוני: שלב מעבר או יעד סופי?, 2006. גנים וגננות בתל אביב - יפו, 2006. בעלי חיים בשירות הביטחון וההגנה, (1870 - 2006), 2007. חיי הכלכלה והתרבות ביפו, (לפני הנכבה - 1948), 2007. מולדת אחת לשני עמים, 2007. גם הם בגיבורים: מתנדבים ארצישראליים ב"בריגדות הבינלאומיות", (1936 - 1938), 2008. אלופי צה"ל ואנשי רוח בפוליטיקה הישראלית, 2008. כיבוש העיר והנמל, 2008. חשמל זורם בעורקיה, 2009. בעקבות עצי השקמים הנכחדים, 2009. דמו בראשו: רציחות והוצאות להורג בתקופת היישוב, 2010. דמו בראשו במקרא, 2010. קיבוצים וקבוצות שיתופיות שנשכחו מלב, 2011. חדרה: אם הקיבוצים והקבוצות, 2011. התנ"ך בראי המדע, 2012. (עם ישראל גרנית), התיישבות במלחמה - יישובים שעמדו, פונו, או נפלו במלחמת העצמאות 1948, 2015. אחי גיבורי התהילה והשלום - דמויות מופת שנשכחו. 2021 הצ'רקסים בישראל. 2023 הצוענים בארץ ובעולם. 2023 הבסקים: עם, אומה או לאום ריבוני. 2023 היהדות הקדומה, כחברה אלילית. 2023 טוהר הנשק, כרך 4. 2024 שפת "חרבות ברזל", מישב, 2024. קיבוץ גזר: מעיר כנענית לקיבוץ מתחדש. מישב, 2024. יד השמונה: מושב שיתופי מעורב. מישב, 2024 גנים ציבוריים ופרטיים בתנ״ך ובתולדות היהדות. מישב, 2024. מדיה וקבצים בנושא דן יהב בוויקישיתוף דן יהב (1939-), דף שער בספרייה הלאומית רשימת המאמרים של דן יהב באתר רמב"י מיכאל דק, למי תודה למי ברכה? לעבודה ולמלאכה, באתר הארץ, 27 בינואר 2004 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
אבק ריבית

אבק ריבית הוא ביטוי לריבית האסורה בתקנת חז"ל. מהתורה רק ריבית קצוצה (כשסוכם סכום הריבית לפני ביצוע ההלואה, ורק במקרה שהחוב היה מחמת הלוואה) אסורה, אך חז"ל הרחיבו את האיסור בכלל האומר ש"כל אגר נטר - אסור" - כל מקרה שמרוויח בשביל המתנת מעותיו, גם במקרה שלא נקבע כך מראש ואפילו בריבית על תשלום מכר, מלאכה או שכירות, כמו כן להרבה פוסקים אף מתן תוספת לא חומרית (ריבית דברים, טובת הנאה). מקור הביטוי הוא בתוספתא במסכת עבודה זרה, אך שם הכוונה לאיסור קל, שיש מחלוקת מה פירושו. רש"י בסוכה מסביר את לשון אבק "מידי דלא הוי עיקר האיסור תלוי בו קרוי אבק כמו אבק העולה מדבר הנכתש במכתשת (מכשיר לכתוש בו)" - כאבק שאין בו ממש. "אבק ריבית" הוא מונח הכולל את כל איסורי הריבית שאיננה אסורה מהתורה, בין משום שלא מדובר בהלוואה ובין משום שמדובר בהלוואה אך אין בצידה קביעת ריבית מסוימת מראש. איסורים אלו ניתן לחלק לארבע קבוצות: עסקאות מכר שיש בהן מרכיב של אשראי, כגון תשלומים, כאשר האפשרות לשלם מאוחר יותר כרוכה בתשלום גבוה יותר, אסורה מפני שייקור החפץ הוא בעד איחור התשלום, ודבר זה נקרא "אגר נטר". איסור זה אינו קיים כשלא ידוע מה התשלום הזול שהוא היה צריך לשלם אם היה משלם מיד, מפני שבמקרה כזה הדבר אינו ניכר שהמחיר הנוכחי כולל תוספת מחיר בגלל אשראי. ערך מורחב – סאה בסאה סְאָה בִּסְאָה - הלוואת סחורה בתורת הלוואה ולא בתורת מכירה, כאשר תשלום ההלוואה מתבצע בהשבת סחורה בכמות שווה להלוואה, גם אם ערכה עלה או ירד. שותפויות של הון ועבודה, הסכם שעל פיו נותן אדם מעות לחבירו לסחור ולהרוויח בהם, ושניהם מתחלקים אחר כך ברווחים שההון מרוויח. התלמוד בבלי מביא את מקרה העיסקא, פלגא מלווה ופלגא פיקדון - חצי מדמי העיסקא נמצאים כמלוה באחראיות המקבל, וגם אם נפסדו באונס הוא חייב בתשלום עליהם, וחצי נמצאים כפיקדון הנמצאת באחראיות הנותן וממילא רווחי הפיקדון הולכים למקבל שזה באחראיותו, ורווחי החצי של המלוה הולכים לנותן. במקרה זה מהתורה אינו נחשב ריבית כיוון שמחצית המלוה היא ממש של הנותן, אך רבנן גזרו שבמקרה זה יתן הנותן שכר טורח בעבור ההתעסקות בחלק הפיקדון, כי אם לא כן אז בפועל נמצא שהמקבל טורח עבור הנותן בפיקדון בגלל המלוה שנותן לו. תשלומים שונים שנותן הלווה למלוה ללא התחייבות או ללא קשר להלוואה ("ריבית מוקדמת" כשהלוה נתן ריבית כדי שהמלוה ילוה לו, ו"ריבית מאוחרת" שנתן לו כתודה על ההלואה), הנחות ואפילו מידע. לשיטת הרא"ש והרמ"א צריך שיהא ניכר שהמתנה ניתנת עבור ההלוואה כדי שיהיה איסור ריבית, ולשיטת הרמב"ם ובעקבותיו השולחן ערוך אין צורך. בשונה מריבית שאסורה מהתורה, את ריבית זו אם גבאה המלוה באיסור, אין בית דין כופים אותו להחזיר. אך קיימת מחלוקת האם יש עליו חיוב להחזיר בדיני שמים. הרא"ש ובעקבותיו השולחן ערוך טוענים שקיימת עדיין חובה על המלוה לצאת ידי שמים. לעומתם דעת התוספות שאין חיוב אפילו לצאת ידי שמים. הרב שלמה רוזנשטיין (עורך), אבק ריבית, בעלון "מסביב לשולחן" הרב אהרן ליכטנשטיין, ריבית דרבנן, באתר "תורת הר עציון" פרק א' משנה ג' תלמוד בבלי, מסכת סוכה, דף מ', עמוד ב' מכתשת, באתר מילון ספיר מאירי בבא מציעא סג ע"ב תוספות בבא מציעא סג ב דיבור המתחיל ואמר תלמוד בבלי, מסכת בבא מציעא, דף ק"ד, עמוד ב'. תלמוד בבלי, מסכת בבא מציעא, דף ס"ח, עמוד א' תלמוד בבלי, מסכת בבא מציעא, דף ע"ה, עמוד ב' ריבית מוקדמת וריבית מאוחרת, באתר הרב מיכאל יומטוביאן תלמוד בבלי, מסכת בבא מציעא, דף ס"א, עמוד ב' במסכת בבא מציעא פרק איזהו נשך סימן ה' שולחן ערוך, יורה דעה, סימן קס"א, סעיף ב' תוספות על תלמוד בבלי, מסכת בבא קמא, דף צ"ד, עמוד א' דיבור המתחיל "אי" הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
יוהאן טאולר

יוהאן טאולר OP (לעיתים: יוהנס; בגרמנית: Johannes Tauler OP; ~1300 – ‏16 ביוני 1361) היה תאולוג ומיסטיקן גרמני. הנחשב בקרב חלק מן החוקרים לאחד ממבשרי הרפורמציה. תלמידו של מייסטר אקהרט, וחבר בחוג המיסטיקה הנוצרי-גרמני ידידי האל (Gottesfreunde). פעל במסגרת המסדר הדומיניקני בשטרסבורג מולדתו, בבזל ושוב בשטרסבורג. מדיה וקבצים בנושא יוהאן טאולר בוויקישיתוף יוהאן טאולר, באתר אנציקלופדיה בריטניקה (באנגלית) ערך זה הוא קצרמר בנושא אישים ובנושא גרמניה. אתם מוזמנים לתרום לוויקיפדיה ולהרחיב אותו.
נמל התעופה דאלאס לאב

נמל התעופה דאלאס לאב (באנגלית: Dallas Love Field) הוא נמל תעופה השוכן בתוך תחומי העיר דאלאס במדינת טקסס שבארצות הברית. עד שנת 1974, עת נפתח נמל התעופה הבינלאומי דאלאס/פורט וורת', הוא שימש כנמל תעופה בינלאומי וכנמל העיקרי של העיר. מאז הוא משרת בעיקר טיסות פנים. בשנת 2019 עברו בו 16,754,262 נוסעים. הנמל משמש כבסיס פעולה מרכזי של חברת סאות'ווסט איירליינס. נמל התעופה נוסד בשנת 1917, כאחד מעשרות שדות תעופה קטנים שהקים שירות האוויר של צבא ארצות הברית לאחר כניסתה למלחמת העולם הראשונה. הוא נקרא על שמו של הטייס מוס לאב (Moss L. Love), אחד מחלליו הראשונים של השירות. השדה שימש לאימון טייסים. לאחר המלחמה נמכר השדה לעיריית דאלאס והחל לשמש לתעופה אזרחית. במלחמת העולם השנייה שימש שוב את חילות האוויר של הצבא. בשנים שלאחר המלחמה התפתחה פעילות אווירית אזרחית נרחבת בנמל, שהביאה לצמיחתו. בשנת 1973 כבר פעלו בטרמינלים שבו 70 שערי עלייה למטוס. ב-22 בנובמבר 1963 הגיע לנמל נשיא ארצות הברית ג'ון פיצג'רלד קנדי בדרכו לביקור בדאלאס. קנדי נרצח בדאלאס פחות משעה לאחר נחיתתו בנמל. בהמשך היום הועלה ארונו של הנשיא המת על המטוס הנשיאותי שחנה בנמל. לפני שהמריא המטוס מהנמל בדרכו חזרה לוושינגטון די. סי. הושבע על סיפונו סגן הנשיא לינדון ג'ונסון לנשיא החדש. לאחר פתיחת נמל התעופה דאלאס/פורט וורת' ירדה קרנו של הנמל כבסיס לטיסות בינלאומיות, אך הוא עדיין משמש כנמל תעופה חשוב לטיסות פנים. בשנים 1936–2000 אירעו בנמל ובסביבתו 19 תאונות מטוסים אזרחיים, שבהן נספו 53 בני אדם. בתאונה החמורה ביותר, ב-29 בנובמבר 1949, סטה מטוס דאגלס DC-6 של חברת אמריקן איירליינס מהמסלול במהלך נחיתה, התנגש במבנים בנמל ועלה באש. 28 מיושבי המטוס נספו, 18 ניצלו. במרכז נמל התעופה ממוקם טרמינל הנוסעים היחיד שבו, אשר החליף את הטרמינלים הרבים שנבנו בו לאורך השנים. בטרמינל זה 20 שערי עלייה למטוס. משני עברי הטרמינל ולאורך שטח הנמל משתרעים שני מסלולי הטיסה המקבילים שלו. לאחר פתיחת נמל התעופה דאלאס-פורט וורת' הופעלה חקיקה פדרלית במטרה למנוע תחרות כלפיו מצד נמל התעופה לאב. כתוצאה מכך החברה העיקרית הפעילה בנמל (מטיסה יותר מ-90% מהנוסעים העוברים בו) היא סאות'ווסט איירליינס, אשר השכילה לעקוף את המגבלות המשפטיות. מלבדה פועלות בנמל חברות תעופה בודדות. סאות'ווסט מפעילה מהנמל טיסות לעשרות יעדים בכל רחבי ארצות הברית וכן לפנמה סיטי וליעדים מעטים בקנדה. בשנה שמאפריל 2019 ועד מרץ 2020 היו קווי התעופה העמוסים ביותר מהנמל אלו שבינו לבין הערים יוסטון (556,000 נוסעים), אטלנטה (370,000), דנוור (330,000) וסן אנטוניו (321,000). מדיה וקבצים בנושא נמל התעופה דאלאס לאב בוויקישיתוף אתר האינטרנט הרשמי של נמל התעופה דאלאס לאב (באנגלית) נמל התעופה דאלאס לאב, ברשת החברתית אקס (טוויטר) תרשים הנמל(הקישור אינו פעיל), באתר רשות התעופה הפדרלית
קובאן קרסנודאר (כדורגל)

האם התכוונתם ל... קובאן קרסנודאר (כדורגל, 1928) – מועדון כדורגל שהוקם בשנת 1928 קובאן קרסנודאר (כדורגל, 2018) – מועדון כדורגל שהוקם בשנת 2018 בשם "אורוז'אי קרסנודאר"
יו האווי

יו האווי (באנגלית: Hugh C. Howey;‏ נולד ב-23 ביוני 1975) הוא סופר אמריקאי שכותב ספרים בסוגה מדע בדיוני. יו האווי נולד בשנת 1975 בשארלוט וגדל במונרו. לאחר סיום בית הספר הוא עבד בחנות ספרים, כספן, טכנאי קול ועבודות שונות נוספות. בשנת 2011 הוא כתב את סיפור קצר ראשון Wool. הספר הופץ באמזון תוך שימוש במערכת Kindle. לאור ההצלחה, האווי המשיך לכתוב סיפורים נוספים שהפכו לסדרה Silo. בשנת 2013 אוסף סיפורים מסדרה זו תורגמו לעברית ופורסמו בספר 144 קומות. בשנת 2012 הוא עשה עסקה עם הוצאה לאור גדולה להפצת ספרים שלו. במקביל הוא נתן רשות לסופרים נוספים לכתוב ספרים לסדרה זו. בנוסף לסדרת Silo יו האווי כתב יצירות שניתן לאגד לסדרות נוספות. בשנת 2015 יו האווי עזב את ביתו בפלורידה ועבר לדרום אפריקה. הוא בנה יאכטה ובכוונתו לגור בה תוך מעבר ממקום למקום וכתיבת ספרים. מדיה וקבצים בנושא יו האווי בוויקישיתוף אתר האינטרנט הרשמי של יו האווי (באנגלית) יו האווי, ברשת החברתית אקס (טוויטר) יו האווי, במסד הנתונים הקולנועיים IMDb (באנגלית) יו האווי, באתר MusicBrainz (באנגלית) נתונים אישיים
מתכת אלקלית

המתכות האלקליות הן קבוצה של מספר יסודות כימיים המופיעים בטור הראשון בטבלה המחזורית. המתכות האלקליות יהיו לרוב מוצק בטמפרטורת החדר, והן יהיו רכות ופעילות מאוד מבחינה כימית. צבען של רוב המתכות האלקליות הוא כסוף-אפרפר, למעט צסיום, שיש לה גוון צהוב. הטור הראשון בטבלה המחזורית מתחיל במימן – שהוא אל-מתכת – ואחריו מופיעות כל המתכות האלקליות. מתכות אלו מיוחדות בכך שכולן מכילות אלקטרון אחד ברמת הערכיות האחרונה. עובדה זו היא שגורמת להן להיות פעילות מאוד, כיוון שהן נוטות למסור את האלקטרון ולעבור למצב של קליפה מלאה באלקטרונים הנחשבת כיציבה יותר. עקב הקלות היחסית שבה המתכות האלקליות מאבדות את האלקטרון שבקליפת הערכיות ליצירת קטיון (+)M, הן מגיבות עם אל-מתכות ליצירת תרכובת יונית, ובגלל העובדה שהן מוסרות את האלקטרון לסביבה שבה הן נמצאות הן נחשבות כמחזרות מעולות. דוגמה טובה לכך היא התגובה שמתרחשת בין המתכת האלקלית X לחמצן: O 2 ( g ) + 4 X ( s ) → 2 X 2 O {\displaystyle O_{2(g)}+4X_{(s)}\to 2X_{2}O} בשל התרכבות עם האוויר והסביבה שבה הן נמצאות, הן לא מצויות בטבע כיסוד אלא תמיד בצורת תרכובת עם יסודות אחרים, כדוגמת מלח הבישול - NaCl, שמורכב מהמתכת נתרן ומכלור. שתיים מהמתכות האלקליות, נתרן ואשלגן, התקבלו לראשונה על ידי כימאים מפיח של עצים, הנקרא "אלקלי" בערבית, והוא מקור השם לקבוצה כולה. תגובה של מתכת אלקלית עם מים היא אלימה ויוצרת בסיס ופולטת מימן. לכן, נהוג לשמור את המתכות האלקליות בתוך שמן פרפין או בנפט, אשר אינם מכילים מולקולות מים היכולות לגרום לתגובה. הסיבה להיווצרות הבסיס היא, שכתוצאה מהתגובה עם המים נוצרים יוני הידרוקסיד (OH-) ובנוסף לכך משתחררת מולקולת מימן. לרוב יוצרת תגובה זו אש כאשר המימן הנפלט בתהליך זה נדלק מפאת החום. רשום מטה ניסוח כללי לתגובה, כאשר X היא המתכת האלקלית. 2 X ( s ) + 2 H 2 O ( l ) → H 2 ( g ) + 2 X ( a q ) + + 2 O H ( a q ) − {\displaystyle 2X_{(s)}+2H_{2}O_{(l)}\to H_{2_{(g)}}+2X_{(aq)}^{+}+2OH_{(aq)}^{-}} מתכות אלקליות מתמוססות בנוזל אמוניה ליצירת תמיסה כחולה שהיא פאראמגנטית. לדוגמה: אשלגן ואמוניה: K ( s ) + N H 3 ( l ) → K ( s o l v ) + + e ( s o l v ) − {\displaystyle {K}_{(s)}+{NH_{3}}_{(l)}\to {K}_{(solv)}^{+}+{e}_{(solv)}^{-}} האלקטרון המתקבל מומס במולקולות האמוניה, והוא מחזר חזק היכול לחזר טבעת ארומטית, בתגובת חיזור בירץ'. ליתיום נתרן אשלגן רובידיום צסיום פרנציום אונונניום - מתכת אלקלית משוערת, שעדיין לא יוצרה מעולם. ככל שמספרה האטומי של המתכת גדל, התגובות שלה חריפות יותר והיא פעילה יותר. הסיבה לכך היא שהמרחק בין הגרעין (החיובי) לאלקטרונים ברמת האנרגיה האחרונה גדול יותר, ולכן אנרגיית היינון קטנה והיסוד נוטה יותר "למסור" את האלקטרון. מתכת אלקלית עפרורית קבוצה (כימיה) סרט בנושא תגובות של מתכות אלקליות עם מים (הסרטון לקוח מתוכנית המדע הבריטית Brainiac שהודתה כי הוא מזויף. הפיצוצים המוצגים בו הם של חומרי נפץ ואינם נובעים מתגובות של מתכות אלקליות עם מים). המציג תגובות (אותנטיות) של מתכות אלקליות עם מים. מאיר ברק, מהן מתכות אלקליות ואלקליות-עפרוריות?, במדור "שאל את המומחה" באתר של מכון דוידסון לחינוך מדעי, 2 ספטמבר 2009 X מגיב עם מים, סרטון באתר יוטיוב מתכת אלקלית, באתר אנציקלופדיה בריטניקה (באנגלית)
צ'ארלס טאונסנד, הוויקונט השני טאונסנד

צ'ארלס טאונסנד, וויקונט טאונסנד השני (באנגלית: Charles Townshend, 2nd Viscount Townshend‏ (נהגה: ˈtaʊnzənd) KG, PC, FRS; ‏18 באפריל 1674 – 21 ביוני 1738) היה מדינאי ודיפלומט אנגלי. מיד לאחר שירש את אביו כחבר בית הלורדים (1695) הצטרף למפלגה הוויגית וכדיפלומט היה שותף להכנת חוזה אוטרכט. כשעלו הטורים לשלטון, הוא הודח, וחזר רק ב-1714 כמזכיר המדינה למחלקה הצפונית של משרד החוץ הבריטי (המחלקה הצפונית והדרומית אוחדו למשרד החוץ וחבר העמים רק ב-1782). לאחר שהודח בשנית, התמנה ב-1720 לנהל את מדיניות החוץ הבריטית בשיתוף פעולה מלא עם גיסו רוברט וולפול, שניהם נאמניו של ג'ורג' הראשון, מלך בריטניה. ב-15 במאי 1730 תחת ג'ורג' השני, מלך בריטניה, פרש הלורד טאונסנד מתפקידיו לאחר סכסוך עם גיסו וולפול, מהלך שגרם לכך שוולפול נחשב לראש הממשלה הראשון בבריטניה, אף שהתפקיד לא היה קיים באופן רשמי. בעקבות עזיבת טאונסנד, יכול היה וולפול להביא לידי גמר את חתימת הסכם וינה (אנ') וליצור את הברית האנגלו-אוסטרית (אנ') ב-1731. בשל מעורבותו ופעילותו בשארית ימיו במהפכה החקלאית הבריטית (אנ'), דבק בטאונסנד הכינוי "טאונסנד בעל הלפת" ("Turnip Townshend"). מדיה וקבצים בנושא צ'ארלס טאונסנד, הוויקונט השני טאונסנד בוויקישיתוף צ'ארלס טאונסנד, הוויקונט השני טאונסנד, באתר אנציקלופדיה בריטניקה (באנגלית) ערך זה הוא קצרמר בנושא הממלכה המאוחדת ובנושא פוליטיקאים. אתם מוזמנים לתרום לוויקיפדיה ולהרחיב אותו.
טאונסנד

טאונסנד (באנגלית: Townsend או Townshend) הוא שם משפחה. האם התכוונתם ל... ג'יל טאונסנד – שחקנית אמריקאית דווין טאונסנד – זמר, גיטריסט, מלחין ומפיק מוזיקלי קנדי. סטיבן טאונסנד – גנרל אמריקאי סטנלי טאונסנד – שחקן אירי פיט טאונסנד – מלחין וגיטריסט רוק בריטי צ'ארלס טאונסנד, הוויקונט השני טאונסנד – מדינאי ודיפלומט בריטי במאה ה-17 וה-18 צ'ארלס טאונסנד – מדינאי ופוליטיקאי בריטי במאה ה-18, נכדו של הוויקונט טאונסנד השני ובנו של השלישי חוקי טאונסנד – סידרה של מכסים על שלוש עשרה המושבות הבריטיות באמריקה, שהוטלו על ידי הפרלמנט הבריטי בהובלת שר האוצר הבריטי צ'ארלס טאונסנד צ'ארלס טאונסנד (קצין) – קצין בריטי שהשתתף במערכה במסופוטמיה במלחמת העולם הראשונה